Branden kry ruskans voor laaste aanslagBranden Grace. Foto: Facebook Donderdag se verlore tyd in die eerste ronde is nou bykans ingehaal, en heelwat kan nog gebeur ondanks die 5-onder-telling van die huidige voorloper Shane Lowry. Hy moet egter nog vier putjies van die derde ronde speel. Andrew Landry, wat twee houe agter hom is, moet ook nog vandag die derde ronde voltooi voordat hy die vierde as een van die voorlopers kan aanpak. Trouens, Grace, tans sesde op 1-onder, is die enigste van die voorste nege wat reeds sy derde ronde agter die rug het. Grace het gister 66 houe gespeel. Die vier houe wat hy teen syfer gewen het, het hom nou tussen die voorstes ingestoot. Louis Oosthuizen en Charles Schwartzel, albei op plus-3, is nog nie uit die wedloop nie. Oosthuizen moet nog drie putjies in die derde ronde speel en het sy kanse skade aangedoen met die drie houe wat hy Saterdag afgestaan het. Schwartzel het Saterdag 1-onder gespeel. Jason Day (1-oor) en Jordan Spieth (4-oor) staan nie te sterk nie. Hulle was saam met Rory McIlroy die afslaan-gunstelinge. McIlroy het nie die afsnypunt oorleef nie. Voorste tellings Die voorste tellings ná die derde dag (posisie, naam, totaal, derde ronde putjies gespeel/voltooi):